આવા બોડી બિલ્ડિંગના સખત વ્યાયામથી તમારા અસ્થિને મસાજ થાય છે અને એ અસ્થિમાં પણ વ્યાયામ થકી એવા રક્તકણો પેદા થાય છે જે તમારા અસ્થિમજ્જામાં દાખલ થાય છે. આ વ્યાયામની ટેવ બચપનથી થવી જોઈએ. વ્યાયામ થકી જે પિત્ત સ્વરૂપનું પીળું અસ્થિમજ્જા છે તે ઓછું થાય છે અને તમારા અસ્થિમજ્જાની લાલ ચટક અસ્થિમજ્જા પેદા કરે છે જે આખરે તંદુરસ્ત લોહી પેદા કરે છે. એક્સરસાઈઝ દ્વારા બધા જ મસલ્સને મસાજ મળે છે એટલું જ નહીં પણ તમામ આંતરિક ઓર્ગનો (અંગો)- આંતરડાં, લીવર, કિડની વગેરેને પણ તેની કામગીરી કુશળ રીતે કરવાની તાજગી આપે છે. સખત વ્યાયામથી તમારા જ્ઞાનતંતુ મજબૂત થાય છે. આ વાત કુમાર વયના ટીનેજરોને સૌપ્રથમ લાગુ થાય છે. અદોદળા, ફાંદવાળા માટે મોડું થયું છે છતાં સારા બોડી બિલ્ડર, નેચરલ હાઈજીન શીખવનારા પાસે વજન ઘટાડી તમે બોડી બિલ્ડિંગ શરૂ કરી શકો છો. તે માટે નિષ્ણાતની સલાહ લેવી જરૂરી છે.